Dikasteriet ledes av en kardinalprefekt med en sekretær og undersekretær. Medlemmene av dikasterier er kardinaler, erkebiskoper og biskoper, som utnevnes for fem år av gangen. Patriarkene og de høyere erkebiskoper fra østkirkene er selvskrevne medlemmer; det samme gjelder presidenten for Dikasteriet (før: Det pavelige råd) for fremme av kristen enhet. Det er også en stab på rundt tredve personer, og et større kollegium med konsulenter som tiltrer ut fra hvilken spesialkompetanse man trenger i de enkelte saker.